open-index/open-wikipedia-markdown huggingface dataset:
Karst (Slovenia-Italia)

**Karst** (slovensk: *Kras*, italiensk: *Carso*, tysk: *Karst*), også kalt *Klassisk Karst* eller *Karstplatået*, er et platå av kalkstein sørvest i Slovenia, som strekker seg inn i nordøstlige områder av Italia. Det ligger mellom Vipavadalen, de lave Vipavskaåsene, de vestligste delene av Brkiniåsene, Triestebukta og en kort del av den italienske grensen mellom Triestebukta og elven Vipava. Den vestlige grensen til Karst er en gammel etnisk grense mellom italienere og slovenere. Regionen er opphavet til det geologiske begrepet karst. 

Platået stiger brått opp fra de omkringliggende områdene, bortsett fra den sørøstre siden der det ikke er så bratt. Platået heller svakt fra sørøst til sørvest og ligger i snitt 334 meter over havet. Siden Karst har en bratt side ut mot Adriaterhavet er platået i mye mindre grad påvirket av det milde klimaet som havet gir til de omkringliggende områdene. Tidligere var den dominerende vegetasjonen eik, men i dag er det furuskoger. Skogene dekker bare en tredjedel av Karst. Mye av pålene som holder Venezia oppe kommer fra tømmer fra dette området. 

Karst er kjent for grottene sine. I Slovenia finnes Vilenica (den eldste turistgrotten i verden), Lipicagrotten, Divačagrotten, Kačnagrotten, Postojnagrotten og Škocjangrottene (UNESCO verdensarvsted) og i Italia finnes Grotta Gigante (den største turistgrotten i verden med en spesiell horisontal pendel som måler tidevannskreftene til månen og jorda. 

Det meste av Karst ligger sørvest i Slovenia og dekker 429 km² og har omtrent 19&nbsp;000 innbyggere fordelt på rundt 100 bosetninger. Byen Sežana er den største byen på slovensk side av grensen, der blant annet dikteren Srečko Kosovel ble født. Andre byer er Divača, Dutovlje og Komen. Štanjel er en pittoresk landsby på toppen av nordkanten av platået. 

Naturforhold, som boravinden (burja), og det lokale levesettet har formet arkitekturen i Karst, som består av enkle, men veldefinerte former. Karst er kjent for vinen som produseres her, kalt teran, samt spekeskinken prosciutto (Karst prosciutto). Et av de største turistsentrene i området er Lipica.

## Referanser


## Eksterne lenker
* 
* PR-avdelinga til den slovenske regjeringa om Kras
* Karst- og Brkiniregionen
Rihpojohka

**Rihpojohka** (også skrevet *Riehppejohka* og *Rieppejåkka*) er ei sideelv til Skibotnelva i Storfjord kommune i Troms. Elva har utspring fra innsjøen Rihpojávri, som er hovedmagasin for Skibotn kraftverk, og renner derfra i nordlig retning, og faller bratt ned dalsiden til samløpet med Skibotnelva. Selve Rihpojohka er  lang, men medregnet tilløpselva Roggejohka er den  lang, og har et nedbørfelt på . Middelvannføringen ved munningen er i naturlig tilstand , men etter kraftutbyggingen er Rihpojohka imidlertid stort sett alltid tørrlagt.

## Referanser
T.J. Rodgers

**Thurman John «T.J.» Rodgers** (født 15. mars 1948) er grunnleggeren av og administrerende direktør i Cypress Semiconductor. Han er kjent for sin dyktighet med å håndtere publikumskontakt, pågående personlighet og sterke støtte til laissez-faire-kapitalisme.

Han mottok sin bachelorgrad fra Dartmouth College i 1970, uteksaminert som den ant beste (*[[salutatorian]]*) med spesialisering innen kjemi og fysikk. Han mottok mastergraden (1973) og ph.d. (1975) i elektro fra Stanford University. Mens han arbeidet med sin doktorgrad, oppfant han VMOS-prosessteknologien som han senere lisensierte til American Microsystems, Inc. Han grunnla Cypress Semiconductor i 1982.

## Nonne-hendelsen
Rodgers ble i 1996 sterkt eksponert i mediene da søster Doris Gormley, lederen for corporate social responsibility for The Sisters of St. Francis of Philadelphia, sente ham et brev der hun oppfordret ham til å ansette kvinner og minoriteter i Cypress' styre. Han svarte med et langt brev der han forsvarte et rent meritokrati med hensyn på ansettelser. Utvekslingen av disse brevene startet en debatt om politisk korrekthet og rase-/kjønnspreferanser i forretningslivet.

## Referanser


## Litteratur
* Rodgers, T.J.; Taylor, William & Foreman, Rick (1993): *No-Excuses Management: Proven Systems for Starting Fast, Growing Quickly, and Surviving Hard Times*,  Currency, ISBN 0-385-42604-6

## Eksterne lenker
* ''Rethinking the Social Responsibility of Business'' En debatt i Reason Magazine mellom John Mackey, Milton Friedman og T.J. Rodgers
* Rodgers brev til søster Gormley .
* Profil fra Dartmouth College da han ble valgt til ''Dartmouth College Board of Trustees''
* T.J. Rodgers – Libertarian fra *the Advocates for Self-Government*-nettside
* Cypress' T.J. Rodgers om solenergi, politikk og kapitalisme, del 1 del 2 fra News.com
* Mr. Rodgers Goes to Dartmouth A cautionary tale about a businessman who ventured back into the Ivory Tower. Intervju i The Wall Street Journal 2008-02-15
Skibotnelva

**Skibotnelva** (nordsamisk: *Ivgojohka* eller *Gálggojohka*, finsk: *Yykeänperänjoki*) er ei elv i Storfjord kommune i Troms. Den har sitt utspring i innsjøen Gálggojávri ved grensa til Finland. Elva renner i nordvestlig retning gjennom Skibotndalen, og munner ut i Lyngen ved tettstedet Skibotn. Skibotnelva er 73,8 kilometer lang, og har et nedbørfelt på . Middelvannføringen ved munningen er .

Skibotnvassdraget er utbygd til kraftproduksjon gjennom Skibotn kraftverk og det mindre Lavka kraftverk. E8 går langs elva hele veien fra finskegrensa til Skibotn.

Lakseparasitten *[[Gyrodactylus salaris]]* ble påvist i Skibotnvassdraget første gang i 1979, som følge av utsetting av infisert settefisk fra Sverige. Elva har to ganger vært behandlet med rotenon for å bekjempe parasitten, men forsøkene var mislykket og elva er fortsatt (per 2013) infisert av parasitten.

## Sideelver
Hver linje inneholder elvas navn og hvor den munner ut. Sideelver er innrykket i forhold til hovedelva, og er listet i den rekkefølge de munner ut i hovedelva, regnet fra munningen til kilden.

*Olderelva – ved Skibotn, fra nordøst
*Kielva – 5&nbsp;km sør for Skibotn, fra sør
*Lulleelva – 11&nbsp;km sørøst for Skibotn, fra nordøst
*Norddalselva – 13&nbsp;km sørøst for Skibotn, fra sør
*Lávkajohka – 19&nbsp;km sørøst for Skibotn, fra sørvest
*Rovijokkelva – 19&nbsp;km sørøst for Skibotn, fra nordøst
*Rihpojohka – 20&nbsp;km sørøst for Skibotn, fra sør
*Didnojohka – 2&nbsp;km sørøst for Helligskogen, fra øst
**Biedjojohka – 5&nbsp;km øst-sørøst for Helligskogen, fra nord
**Gáhkkorjohka – 7&nbsp;km øst-sørøst for Helligskogen, fra øst
**Suolojohka – i Didnojávri fra nordvest
**Skihpajohka – i Didnojávri fra nordøst
*Sallajohka – i Gálggojávri fra vest
*Gállajohka – i Gálggojávri fra sørøst
**Čoahppejohka – i Gállajávri fra sørøst
***Sáđgeđjohka – i Čoahppejávri fra nord

## Referanser
Suliskongen

**Suliskongen** (også kalt *Sulitjelmakongen*) er den høyeste toppen i Sulitjelmamassivet i Fauske kommune i Nordland. Med sine  meter over havet er den Nordlands og Nord-Norges nest høyeste topp, etter Oksskolten. Avstanden til nærmeste høyere punkt (sekundærfaktoren) på 45,4 kilometer er blant de 50 lengste i Skandinavia.

Suliskongen er omkranset av Sulitjelmaisen mot vest, sør og øst. Selve toppen ligger rundt 870 m fra grensen mot Sverige.

## Se også
* Liste over fjell i Skandinavia

## Litteratur
* Cato A. Hultmann: *Sulitjelmamassivet*, Den Norske Turistforening, Årbok 1990, sidene 157–163,

## Fotnoter



## Referanser
Jiujiang (Jiujiang)

**Jiujiang** (kinesisk: 九江县; pinyin: * Jiǔjiāng Xiàn*) er et fylke i provinsen Jiangxi i Folkerepublikken Kina. Det ligger i byprefekturet Jiujiang.

Befolkningen var på  innbyggere i 1999.

## Referanser


## Eksterne lenker
* Lokalregjeringens hjemmeside
Elgspiggen

**Elgspiggen** er et fjell mellom Orvdalen og Spekedalen på grensa mellom Tolga og Rendalen kommuner i Innlandet fylke. Høyden er  meter over havet, som er det høyeste punktet i Tolga kommune. Det er også det 19. høyeste fjellet i Hedmark med en primærfaktor på minst 50 meter.

Fjellets sekundærfaktor på 30 kilometer er blant de 80 lengste i Skandinavia.

## Se også
*Liste over fjell i Skandinavia

## Fotnoter



## Referanser
Gálggojávri

**Gálggojávri** er en innsjø i Storfjord kommune i Troms. Den ligger like ved grensa til Finland, og har utløp mot nordvest til Skibotnelva. Innsjøen er regulert som magasin for Skibotn kraftverk.

## Referanser
Yushan (Shangrao)

**Yushan** (kinesisk: 玉山县; pinyin: * Yùshān Xiàn*) er et fylke i provinsen Jiangxi i Folkerepublikken Kina. Det ligger i byprefekturet Shangrao.

Befolkningen var på  innbyggere i 1999.

## Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

## Referanser
The international school of Brussels

**The International School of Brussels** (**ISB**) er en engelskspråklig grunnskole i Belgia. Skolen har som oppgave å gi en internasjonal utdanning for studenter fra over 60 land, innen en aldersgruppe fra 3 til 18 år. Skolen ble grunnlagt i 1951 og den ligger på en  m² skogkledd campus ca. 9 kilometer fra sentrum av byen, i Watermael-Boitsfort kommune i Brussel. I skoleåret 2007–2008 var om lag  studenter er registrert ved ISB.

## Struktur
ISB er delt inn i fire skoler:

* Tidlig Center (ECC): Til alder 8
* Grunnskole (ES): alderen 8–12
* Middle School (MS): alderen 12–15
* High School (HS): alderen 15–18

Hver skole har en rektor som er ansvarlig for den daglige driften av skolen. Alle rektorene rapporterer til direktøren for ISB. Skolen er styrt av et styre av forstanderskapet. Læreplanledelse og pedagogisk ledelse er gitt av «Educational Leadership Team». ELT består av direktøren, inspektøren og assisterende inspektør. Skolen er viden ansett i internasjonal utdanning, og er godkjent av Rådet for internasjonale skoler og Mid States Association. ISB's spesialpedagogiske program er nesten unikt blant internasjonale skoler.
Namnlauskollen

**Namnlauskollen** er et fjell i Oppdal kommune i Trøndelag, nordøst for Snøhetta på Dovrefjell. Fjellet har tre toppunkter, det høyeste er det sørligste,  meter over havet.

Fra den sørligste toppen og sørover, består berggrunnen av meta-arkose, en type sandstein. Nord for dette er et smalt bånd med øyegneis, før berggrunnen nordover for det meste er glimmerskifer, samt mindre felt med amfibolitt. 

## Se også
* Liste over Norges høyeste fjell
* Liste over fjell i Skandinavia

## Referanser
Wilhelm Wilhelmsen (1937–2020)

**Morten Wilhelm Wilhelmsen** (født 8. juni 1937 i Oslo, død 22. februar 2020) var en norsk skipsreder. I 1978 overtok han sammen med sine tre søsken rederiet Wilh. Wilhelmsen etter faren Tom Wilhelmsen, og de tilhørte fjerde generasjon eiere av bedriften.

## Liv og virke
### Bakgrunn
Wilhelm Wilhelmsen var sønn av skipsreder Tom Wilhelmsen (1911–78) og billedhugger Valborg Cecilie Dedekam (1914–2010). Farfaren var skipsreder Wilhelm Wilhelmsen (1872–1955), igjen sønn av Wilhelm Wilhelmsen (1839–1910), som i 1861 startet rederiet Wilh. Wilhelmsen. Wilhelm Wilhelmsen tok examen artium i 1955 og bestod så eksamen ved Oslo handelsgymnasium, før han begynte å arbeide innen skipsfart.

### Karriere
Wilhelmsen ble kompanjong i familiefirmaet i 1963 og ble senere direktør. Sammen med søskenene Finn Wilhelmsen, Cecilie Paus og Helen Juell overtok han familieaksjene etter faren i 1978. Han var styreleder fra 2003 til 2010.

Han fikk stor oppmerksomhet i forbindelse med Partnair-ulykken i 1989 da 50 sjøfolk i Wilh. Wilhelmsen omkom, og i 2001 da selskapets MS «Tampa» reddet mange båtflyktninger i Indiahavet.

Wilhelmsen markerte seg som en sterk forsvarer av privat eierskap, motstander av at staten deltok som eier og styrer av bedrifter. «Staten er en elendig eier» uttalte han i intervju ved Aftenposten juni
1994, i et generelt utsagn om statlig engasjement i banker, forsikringsselskap og petroleumsvirksomhet.
Som styreleder i Saga Petroleum trakk han seg i juni 1999 i protest mot «nasjonalisering av Norges eneste private oljeselskap».  Han var først viseformann i styret, men overtok som styreleder i mai 1993.

Kong Harald V utnevnte i 2007 Wilhelmsen til ridder av 1. klasse av St. Olavs Orden «for samfunnsnyttig virke».

I forbindelse med en dugnad på Foynlandsbrua i 2012 der han deltok, ble det nevnt at finansbladet *[[Kapital (tidsskrift)|Kapital]]* hadde beregnet hans formue til drøyt fire milliarder kroner.

I 2020 skrev Dagens Næringsliv om et familieopprør mot Wilhelmsens styring av familieselskapet Tallyman som kontrollerer Wilh. Wilhelmsen. Under en av rettssakene under familiefeiden uttalte søsteren Helen Juell i 2024 at Wilhelm hadde "tørstet" etter søskenenes eierandeler og avslørte en ny hemmelig utenlandsformue som familien Wilhelmsen skal ha, etter å tidligere ha hentet hjem rundt en milliard under et skatteamnesti frem til 2016.

I en nekrolog av Christen Sveaas fremgikk det at Wilhelmsen tok sitt eget liv.

## Referanser
Kristen Arnesen

**Kristen Arnesen** (født 29. mars 1918 i Kyrkjebø, død 28. desember 2005), var en norsk lege og professor i patologi. Arnesen ble cand.med. i 1947 og tok sin doktorgrad i 1956 på en avhandling om leukemi hos mus. 

Arnesen var første overlege i patologi ved det skandinavisk-finansierte National Medical Center i Korea fra 1958 til 1960. Han ble dosent ved Universitetet i Oslo i 1961 og var professor i patologi ved Universitetet i Oslo fra 1963 til 1988. Han var formann i Det norske medicinske Selskab fra 1971 til 1974 og medlem av Det Norske Videnskaps-Akademi fra 1974. Arnesen var også styreformann i Kreftforeningen.

I 1988 ble han utnevnt til ridder 1. klasse av St. Olavs Orden for fortjeneste innen medisinsk forskning. Han var æresdoktor ved Norges Veterinærhøgskole og æresmedlem av Den norske patologforening. 

## Bibliografi

* *The adrenothymic constitution and susceptibility to leukemia in mice – A study of the AKR/O and WLO strains and their hybrids*. Doktoravhandling 1954
* *Moderne medisin og etikk* 1985 ISBN 82-508-0666-2

## Referanser
Rovijokkelva

**Rovijokkelva** (nordsamisk: *Rovvejohka*, historisk *Råvvejåkka*; kvensk: *Rovijoki*) er ei elv i Storfjord kommune i Troms. Den ei høyre sideelv til Skibotnelva, og har sitt utspring fra innsjøen Bajimus Rovvejávri () sør for fjellet Ráššanibba (). Herfra renner den i hovedsakelig sørvestlig retning, og passerer gjennom flere mindre innsjøer, hvorav den største er Rovvejávri (881 moh). Den løper sammen med Skibotnelva rundt 20&nbsp;kilometer sørøst for Skibotn. Like før samløpet med Skibotnelva danner elva den kjente Rovijokkfossen. Elva er  lang, og har et nedbørfelt på . Middelvannføringen ved munningen er .

## Fotnoter



## Referanser
Skallagrímsgarður

**Skallagrímsgarður** er en park i Borgarnes på Island. Parken ble oppført i 1930-årene av ungdomsforeningen *Ungmennafélagið Skallagrímur* og kvinneforeningen *Kvenfélag Borgarness*, med støtte fra kommunestyret i Borgarnes.

Blant parkens severdigheter er gravhaugen etter Egil Skallagrimsons far, Skallagrim Kveldulvsson, og skulpturen *Óðinshrafninn* av Ásmundur Sveinsson.

## Referanser
Else Heimstad

**Else Heimstad** (født 29. juni 1924, død 31. august 2019) var en norsk velferdsarbeider fra Risør. Hun arbeidet, sammen med ektemannen Leif Heimstad, for krigsseilernes kår og var bestyrer for Konvoibyen i Risør.

Kongen utnevnte i 2007 Heimstad til ridder av 1. klasse av St. Olavs Orden «for hennes innsats for krigsseilerne og konvoibyen».

Ekteparet Else og Leif Heimstad er biografert i *Tro mot sin visjon* av Oddvar Schjølberg (utgitt 2012).

## Referanser
Leif Heimstad

**Leif Møller Heimstad** (født 29. april 1920, død 28. oktober 2010) var en norsk krigsseiler og velferdsarbeider fra Risør. Han er særlig kjent for sitt arbeidet for krigsseilernes kår og har var bestyrer for Konvoibyen i Risør. Heimstad var en av kildene til Per Hanssons dokumentarbok *[[Hver tiende mann måtte dø]]*, om krigsseilerne fra andre verdenskrig.

Kongen utnevnte 2. februar 2007 Heimstad til ridder av 1. klasse av St. Olavs Orden
«for hans innsats for krigsseilerne og konvoibyen». I 1973 mottok han Kongens fortjenstmedalje i gull.

## Referanser
Jing’an (Yichun)

**Jing'an** (kinesisk: 靖安县; pinyin: * Jìng'ān Xiàn*) er et fylke i provinsen Jiangxi i Folkerepublikken Kina. Det ligger i byprefekturet Yichun.

Befolkningen var på  innbyggere i 1999.

## Referanser


## Eksterne lenker
* Lokalregjeringens hjemmeside 
* Infoside
Valdres Rakørret

**Valdres Rakørret** er en sammenslutning av produsenter av rakfisk i Valdres. De leverer under den felles merkevaren Rakfisk fra Valdres, som er en godkjent merkevare beskyttet under geografisk betegnelse. Dette innebærer at det bare er fisk som er klekket, oppdrettet og foredlet i Valdres som kan bli merket og solgt under dette navnet.

## Seks rakfiskprodusenter fra Valdres

Navnet er skapt av fellesselskapet Valdres Rakfisk BA, som er en sammenslutning av seks mindre lokale rakfiskprodusenter:
* Hande Rakaure (Hande Fiskeoppdrett), en produsent fra Røn i Vestre Slidre kommune. Selskapet har drevet produksjon av rakfisk siden midten av 1980-tallet, med eget oppdrettsanlegg og moderne foredlingsanlegg.
* Noraker Gård, en gammel slektsgård i Aurdal i Nord-Aurdal kommune, kjent for produksjon av rakfisk gjennom generasjoner. Oppdrettsanlegg og foredlingsanlegget er i tilknytning til gården.
* Lofoss Fisk, et familieselskap fra Ryfoss i Vang i Valdres som har produsert rakfisk siden 1976. De har eget oppdrettsanlegg i tanker på land rett ved fossen, og eget foredlingsanlegg like ved.
* Røn Gård, en produsent beliggende ved Pjåten ved Røn sentrum i Vestre Slidre kommune. Familieselskapet har produsert rakfisk siden 1965. De har eget oppdrettsanlegg, foredlingsanlegg og fabrikkutsalg på Pjåten.
* Trøsvik Gård, en produsent fra Lomen i Vestre Slidre kommune. Selskapet har produsert rakfisk siden 1973. De har et foredlingsanlegg på vestsiden av Slidrefjorden.
* Haadem Fisk holder til ved Faslefoss på Leira i Nord-Aurdal kommune. Selskapet har produsert rakfisk siden 1967. De har oppdrettsanlegg med klekkeri, settefiskanlegg, matfiskanlegg og foredlingsanlegg.

## Eksterne lenker
* Matmerk: Rakfisk fra Valdres med lovbeskyttelse
Rovijokkfossen

**Rovijokfossen** (også skrevet *Rovvejokfossen*; nordsamisk: *Rovvegorži*; kvensk: *Rovijoenkoski*) er en foss i Skibotndalen i Storfjord kommune i Troms. Den ligger i elva Rovijokkelva, like før den løper sammen med Skibotnelva. Fossen er 28&nbsp;meter høy. Den ligger ved E8, rundt midtveis mellom Skibotn og grensa mot Finland. Det er utsiktsplatåer på begge sider av fossen.

## Referanser




## Eksterne lenker
* Rovvejokfossen på World of waterfalls
Hande Rakaure

**Hande Rakaure** (**Hande Fiskeoppdrett**) er en produsent av rakfisk som holder til i Røn i Vestre Slidre kommune. Selskapet har drevet produksjon av rakfisk siden midten av 80-tallet. De har eget oppdrettsanlegg og foredlingsanlegg.

Hande Rakaure er en del av sammenslutningen Valdres Rakørret som har merkevaren «Rakfisk fra Valdres».

## Referanser


## Eksterne lenker
* Offisiell lenke
* KSLMatmerk: Valdres Rakfisk BA gjorde rent bord 
* OA: Noraker – folkets favoritt
* KSLMatmerk: Rakfisk best i Oppland
* Norsk Designråd: Valdres Rakfisk – design synliggjør produktkvalitet
Noraker Gård

**Noraker Gård** er en gammel slektsgård i Aurdal i Nord-Aurdal kommune. De er kjent for sin produksjon av rakfisk, noe de har drevet med i generasjoner. De startet med oppdrett av fisk til produksjon av rakfisk i 1969. Fisken i det nåværende oppdrettsanlegget får vann fra  inne på Aurdalsåsen. De har eget foredlingsanlegg i lokaler på gården.

Noraker åpnet gårdsmatbutikk i 2013.

Noraker Gård er en del av sammenslutningen Valdres Rakørret som har merkevaren «Rakfisk fra Valdres».

## Referanser


## Eksterne lenker
* Offisiell lenke
Bertelsmann

**Bertelsmann AG** er et tysk mediekonsern. Det er verdens største forlagskonsern. Hovedkontoret ligger i Gütersloh.

Det ble grunnlagt i 1835 av boktrykkeren Carl Bertelsmann. Selskapet er aktivt i 63 land og har mer enn 75&nbsp;000 ansatte.

Bertelsmannkonsernet består av seks forretningsområder: RTL Group (TV-selskap), Gruner + Jahr (tidskriftsforlag), Bertelsmann Music Group (BMG), Random House (bokforlag), Direct Group (musikk- og bokklubb) og Arvato (media- og teleselskap).

I august 2004 ble Sony BMG Entertainment etablert, der BMG og japanske Sony eier halvparten hver. De fem verdensdominerende plateselskapene ble derigjennom fire.

Høsten 2000 bekjentgjorde Bertelsmann en allianse med Napster, der fildelningsselskapet skulle gis et lån på 80 millioner dollar for å utvikle en sikker fildelningstjeneste. Avtalen ga oppmerksomhet ettersom andre plateselskaper forsøkte å bekjempe fildelerna, snarere enn å samarbeide med dem.

## Referanser


## Eksterne lenker
*
Rakfisk fra Valdres

**Rakfisk fra Valdres** er et raket/fermentert fiskeprodukt fremstilt av oppdrettet regnbueørret eller ørret nedlagt i salt/lake. Ferdig rakfisk skal ha karakteristisk rakfisklukt og -smak, delikat rød farge og en fast men smørevillig konsistens.  

Rakfisk fra Valdres er godkjent som en beskyttet geografisk betegnelse. Dette innebærer at det bare er fisk som er klekket, oppdrettet og foredlet i Valdres som kan bli merket og solgt under dette navnet.

Bak produktnavnet Rakfisk fra Valdres står fellesselskapet Valdres Rakfisk BA, som er en sammenslutning av seks rakfiskprodusenter; Hande Fiskeoppdrett, Haadem Fisk, Noraker Gård, Lofoss Fisk, Røn Gård og Trøsvik Fisk.

## Historie
Raking av fisk er en gammel metode for konservering og lagring av fisk, som har vært særlig utbredt i de indre dal- og fjellstrøkene i Sør-Norge. Rakeprosessen er todelt, og det er primært en enzymatisk spalting av fiskekjøtt og fiskefett i tillegg til en fermentering av naturlig tilstedeværende melkesyrebakterier. 

Rakfisk er omtalt i offentlige dokumenter fra Jämtland (som den gang var norsk) allerede så tidlig som i 1348. Tradisjon for fermentering av fisk finnes i flere land, men betegnelsen rakfisk forekommer bare i Norge. Rakfisk er mye omtalt i etnologiske beskrivelser fra 1700- og 1800-tallet, og det er særlig lukten som bemerkes. 

I Valdres kan produksjon og salg av rakfisk med sikkerhet føres tilbake til år 1600. Rakfisk var da blant varene bøndene solgte rundt om på markedene på Øst- og Vestlandet, bl.a. på Grundset-marknaden. I dag er Valdres primærområde for produksjon av rakfisk i Norge. Siden 1965 har oppdrettet regnbueørret også vært brukt som råvare til rakfiskproduksjon.

## Eksterne lenker
* Rettsdata: F27.10.2006 nr 1196 Forskrift om beskyttelse av produktbetegnelsen Rakfisk fra Valdres som Beskyttet geografisk betegnelse.
* KSL Matmerk: Rakfisk fra Valdres med lovbeskyttelse 
* Beskyttede betegnelser
* Landbruks- og matdepartementet: Mat: Rakfisk fra Valdres er 100 prosent norsk
Mål på høyfrekvent innhold

**Mål på høyfrekvent innhold** (**high frequency content, HFC**) brukes innen digital signalbehandling for å indikere hvor mye av innholdet i et signal som befinner seg i det høye frekvensene. Man tar utgangspunkt i et spektrum, typisk en Short-time Fourier transform. Størrelsen på hver søyle i spekter-histogrammet legges sammen, men hver søyle ganges med sin posisjon i spekteret, som er proporsjonalt med frekvensen. Høyfrekvente bidrag vektes altså mer enn lavfrekvente:

: 
HFC = \sum_{i=0}^{N-1}i|x(n)|
 

Dette målet baserer seg ikke på noen analogi til menneskelig hørsel, men kan likevel vere nyttig i for eksempel onset deteksjon, det vil si når i et opptak ett musikkstykke eller et instrument dukker opp. 

Beregningene er essensielt de samme som for spektral sentroide, men uten normalisering.

## Litteratur

* P. Brossier, J. P. Bello and M. D. Plumbley. *[http://aubio.piem.org/articles/brossier04realtimesegmentation.pdf Real-time temporal segmentation of note objects in music signals]*, in Proceedings of the International Computer Music Conference (ICMC 2004), Miami, Florida, USA, November 1-6, 2004.
* Masri, P. (1996). *Computer modeling of Sound for Transformation and Synthesis of Musical Signal.* PhD dissertation, University of Bristol.
Darling (elv)

**Darling** er ei elv i Australia. Den er med sine 2&nbsp;740&nbsp;km  Australias lengste elv, hvis man regner fra utspringet i Brewarrina i den nordlige delen av New South Wales til samløpet med elva Murray ved Wentworth i New South Wales. Denne lengden er inkludert kildeelvene Culgoa, Balonne og Condamine. Elva kalles imidlertid Darling fra samløpet til elvene Barwon og Culgoa, og derfra er elva 1&nbsp;545&nbsp;km lang.

## Referanser


## Eksterne lenker
*
Nortia

**Nortia** var i etruskisk mytologi gudinne for skjebne og hell. Hennes attributt var en nagle som ble banket inn i en vegg i hennes templer i løpet av feiringen av det nye året. Hun var ikke ulik den etruskiske/romerske gudinne Fortuna, og kanskje til dels også overlappende.

Mens hun ikke er attestert i de sparsommelige etruskiske tekstene som er blitt bevart er gudinnen og de assosierte ritualer i hennes kult blitt nevnt av den romerske historikeren Titus Livius: *«Minervae inventum sit. Volsiniis quoque clavos indices numeri annorum fixos in templo Nortiae, Etruscae deae, comparere diligens talium monumentorum auctor Cincius adfirmat»*.

Løst oversatt betyr sitatet: *«Minerva er en oppfinner/opphavsmann. Volsinianene* (folket i den sentrale etruskiske byen Volsinii) *likeledes markerte overgangen til året ved å sette en symbolsk nagle* [i veggen] *til Nortias tempel, en etruskisk gudinne, av hvem som med stor flid er bekreftet i verkene til historikeren Cincius.»*

Nortia var skytsgudinne for den etruskiske byen *Velsna* (som romerne kalte Volsinii), og i noen opptegnelser kalt for *Nyrtia* eller *Nursia* etter gudinnen. Velsna var et hellig sted i etruskernes land Etruria. Helligdommen i byen skal ha fungert som møtested for det etruskiske forbundet bestående av de tolv viktigste byene i Etruria. Velsna var kjent for sine rikdommer, og århundrer etter fortalte romerne den kuriøse grunnen til at de erobret byen var dens 2000 statuer som ble røvet.

## Referanser
Haadem Fisk

**Haadem Fisk** er en produsent av rakfisk som holder til ved Faslefoss på Leira i Nord-Aurdal kommune. Selskapet har produsert rakfisk siden 1967. De har oppdrettsanlegg med klekkeri, settefiskanlegg, matfiskanlegg og foredlingsanlegg.

Haadem Fisk er en del av sammenslutningen Valdres Rakørret som har merkevaren «Rakfisk fra Valdres».

## Referanser


## Eksterne lenker
*
Spektralsentroide

innen digital signalbehandling er **spektralsentroiden** et mål som brukes for å karakterisere et lydspektrum. Det indikerer 'massesenteret' til spekteret. For en lytter samsvarer dette med oppfattelsen av hvor 'lys' en lyd er. 

Målet blir beregnet som et vektet gjennomsnitt av frekvensene i signalet, vektet utfra frekvens.:

: 
Centroid = \frac{\sum_{n=0}^{N-1}f(n)x(n)}{\sum_{n=0}^{N-1}x(n)}
 

der *x(n)* representerer størrelsen til bin (søyle) nummer *n*, og *f(n)* representerer dennes senterfrekvens. Matematisk er dette det samme som et annet mål på høyfrekvent innhold, bortsett fra normaliseringen.

## Andre betydninger
Noen ganger blir uttrykket 'spektral sentroide' brukt om medianverdien til spekteret. Dette er et annet statistisk mål. Siden gjennomsnitt og medianverdi noen ganger gir lignende resultat vil disse to betydningene også gi lignende resultat i noen situasjoner. Men siden lydspektrum ikke er normalfordelt, vil disse to målene ofte gi helt forskjellige verdier.

## Referanser
Assasiner

**Assasinerne** er den etablerte betegnelsen på tilhengerne av Hassan-i Sabbah, grunnleggeren av en *[[Nazari]]*-gren av ismaili sjiaislam. Navnet er en latinisering av det arabiske *Hashshashin*, som sekten ble kalt av motstandere, og som antas å være opprinnelsen til det latinske ordet *assassin* – «snikmorder».

## Navnets opphav
Sekten refererte til seg selv som *al-Da'wa al-Jadīda* (arabisk: الدعوة الجديدة), som betyr «nytt kall» (til konvertering) i motsetning til Fatimid-kalifatets «*gamle kall til konvertering*». Det finnes derfor en rekke teorier om opphavet til *Hashshashin*-navnet. Den utbredte orientalistiske myten om opphavet til kallenavnet er at det stammer fra *hash-ishiyun*, hasj-røyker, fordi medlemmene skal ha kommet i ekstase med hjelp av dette rusmiddelet. Det er imidlertid ingen kilder som tyder på at gruppen brukte psykoaktive stoffer, og en mer plausibel fortolkning kan derfor være at det var et nedsettende uttrykk brukt i forståelsen av at de oppførte seg «gale» – som om de var påvirket av hasj. En allmenn motstridende teori om kallenavnets opprinnelse er at det helt enkelt betyr «tilhengere av Hassan», etter gruppens leder.

## Historie og virksomhet
Sektens leder, misjonæren Hassan-i Sabbah (ca. 1050 – 1124), bodde i fjellfestningen Alamut («Ørneredet») i Persia. 
Sekten, som ikke hadde mulighet til å reise en konvensjonell hær, fremmet sine religiøs-politiske mål med snikmord (derav *assassin*), intimidering og intriger. De ble med tiden kjent som noen av historiens dyktigste spioner og lønnmordere, og de opererte i mange land. De hadde betydning under det tredje korstog i 1194, og Rikard Løvehjerte skal etter sigende ha hyret dem for å ta livet av Konrad av Montferrat. Korsfarerne kalte lederen i Syria for «Den gamle på fjellet». Det antas at det er fra disse eller Marco Polo at ordet *assassin* har kommet inn i det latinske språket.

Mongolene og mamelukkene knuste sekten i løpet av det 13. århundret, men den har sine religiøse etterfølgere i sjiaimami Ismaili-muslimer i en rekke land, senest ledet av Aga Khan IV, deres 49. imam.

## Se også
* Sjia-islam
* Attentat
* Ninja
* Berserk

## Eksterne lenker
*
Vrångstad gravfelt

**Vrångstad gravfelt** i Bottna i Bohuslän består av graver og megalittiske monumenter fra steinalder og jernalder, derav åtte graver i form av to dommerringer og seks bautasteiner fra eldre jernalder (Raä 140) samt en 5000 år gammel dysse (Raä 141). Dommerringene er 11 til 15 meter i diameter. I tillegg finnes det over 25 gravhauger fra jernalderen i nærheten av dommerringene. Mange av gravhaugene er skadet.

Den 5000 år gamle dyssen ligger på en høyde cirka 600 meter fra dommerringene.

## Referanser
Amr Zaki

**Amr Hassan Zaki** (arabisk: **عمرو حسن زكى**, kan også skrives Zaky, født 1. april 1983 i Mansoura i Egypt) er en egyptisk fotballspiller som spiller for Zamalek og på landslaget til . Zaki spiller spiss. Han var på lån hos Wigan fra klubben El Zamalek i sesongen 2008/09.
## Eksterne lenker
*
Rare

**Rare** (tidligere **Rareware**) er et britisk spillutviklingsselskap stiftet i 1985 av Tim og Chris Stamper.

De første årene utviklet Rare hovedsakelig spill for Nintendo Entertainment System (NES), deriblant spillene *[[Battletoads]]* og *[[R.C. Pro Am]]*. I 1994 kjøpte Nintendo 25% av aksjene i selskapet, og etter hvert kjøpte de seg opp til 49% av aksjene, hvorpå Rare utviklet spill eksklusivt for Nintendos spillkonsoller. De mest kjente spillene de utviklet for Super Nintendo (SNES) var *[[Donkey Kong Country]]* (samt dets to etterfølgere) og *[[Killer Instinct]]*. *Donkey Kong Country* solgte over ni millioner eksemplarer og ble det nest mest solgte spillet for SNES. Rare opplevde massiv suksess med mange av deres 11 spill for Nintendo 64, deriblant *[[Banjo-Kazooie]]*, *[[Banjo-Tooie]]*, *[[Blast Corps]]*, *[[Conker's Bad Fur Day]]*, *[[GoldenEye 007]]*, *[[Perfect Dark]]*, *[[Diddy Kong Racing]]*, *[[Donkey Kong 64]]*, *[[Jet Force Gemini]]*. I 1998-1999 forlot mange av Rares utviklere selskapet, og dannet nye spillutviklingsselskaper. Det mest betydningsfulle, Free Radical Design (nå Crytek UK), er kjent for *[[TimeSplitters]]*-serien. *[[Star Fox Adventures]]* for GameCube ble det siste spillet Rare utviklet for en hjemme-Nintendokonsoll.

I 2002 kjøpte Microsoft 100% av aksjene i Rare for 375 millioner dollar, og selskapet ble dermed en del av Microsoft. Rare utviklet to spill til lanseringen av Xbox 360; *[[Perfect Dark Zero]]* og *[[Kameo (videospill)|Kameo]]*. Senere kom blant annet spillene *[[Viva Piñata]]* og *[[Banjo-Kazooie: Nuts & Bolts]]*. Tidlig i 2007 opplyste nettstedet 1UP.com at Tim og Chris Stamper hadde forlatt Rare. I 2010 uttalte daværende leder Scott Henson, at selskapets hovedfokus vil være på Kinect. Rares første spill for Kinect, Kinect Sports, ble lansert samme år. I 2015 kunngjorde Rare at de lagde et sjørøverspill, *[[Sea of Thieves]]*. Spillet kom ut i mars 2018.

## Referanser


## Eksterne lenker
*
«Medusas flåte»

**«Medusas flåte»** (fransk:*Le Radeau de la Méduse*) er et maleri av den franske kunstneren Théodore Géricault. Maleriet skildrer de overlevende fra vraket av den franske fregatten «Medusa» (fransk La Méduse), i Atlanterhavet utenfor kysten av Senegal i 1816.

140 mennesker omkom i forbindelse med skipsforliset som ble omtalt over hele Europa etter de overlevendes vitnesmål. Den inkompetanse som ble vist fra kapteinens side sammen med de halvhjertede redningsforsøkene forårsaket en skandale i Frankrike. 

Tragedien har blitt fremstilt av flere kunstnere og Géricaults utgave er den mest kjente. Maleriet henger i Louvre.

## Eksterne lenker
* Omtale av maleriet hos Louvre  (engelsk)
Požega-Slavonia

**Požega-Slavonia** *([[kroatisk]]: Požeško-slavonska županija)* er et fylke i Kroatia. Det ligger sentralt i regionen Slavonia, øst i Kroatia. I nord grenser det til fylkene Bjelovar-Bilogora og Virovitica-Podravina, i nordøst til Osijek-Baranja, i syd til Brod-Posavina og i sydvest til Karlovac. Den største byen og fylkeshovedstad er Požega, andre større byer er Lipik, Pakrak og Pleternica. 

## Demografi
Etnisk befolkningssammensetning pr folketellingen i 2001:

## Administrativ inndeling
Požega-Slavonia fylke er delt inn i 5 byer og 5 kommuner (folketall pr 2001)
### Byer

### Kommuner

## Eksterne lenker
*
Piracetam

**Piracetam** er et nootropikum som klinisk hovedsakelig nyttes i behandling av kortikal myoklonus, som spontane muskeltrekninger, eller rykninger og epilepsi. Stoffet omtales også som et *smartdrug* og påstås å bedre minnet, læreevne og kognisjon. Rapporterte bieffekter er muskelspasmer, nervøsitet, søvnløshet, hodepine og svimmelhet. Piracetam har også blitt foreslått brukt til behandling av slag, Alzheimers, Downs Syndrom, Dysleksi og ADHD.

Stoffet er reseptbelagt i Norge, og selges under navnet *Nootropil*, for behandling av kortikal myoklonus.

## Referanser
Sinpo

**Sinpo** (*Sinp'o si*) er en by i provinsen Sør-Hamgyong i Nord-Korea.

Byen er en havneby mot Japanhavet. Middeltemperaturen er minus 4,1 ℃ i januar og 22,6 ℃ i august. Gjennomsnittlig regnfall er på 688 mm årlig. Byen er en viktig base for fiske og akvakultur.

## Administrativ inndeling
Byen er delt inn i 16 dong (nabolag) og seks ri (landsby).

## Referanser


## Eksterne lenker
*  Kart over Hamgyong-provinsene
*  Detaljert kart
*  North Korean Human Geography
Tanchon

**Tanchon** (*Tanch'ŏn si*) er en by i provinsen Sør-Hamgyong i Nord-Korea.

Byen ligger i sentrum av flere mineralressurser, og har gruveindustri som uvinner kobolt, magnesitt og jernmalm. Byen har også en viss kjemisk industri. Tanchon ligger ved Østhavet ved utløpet til Namdaeelva. Byen ligger ved Hamgyonglinja som knytter byen til landets jernbanenett.

## Administrativ inndeling
Byen er delt inn i 39 dong (nabolag) og 39 ri (landsby).

## Referanser


## Eksterne lenker
*  Kart over Hamgyong-provinsene
*  Detaljert kart
*  North Korean Human Geography
Sudong

**Sudong** (*Sudong ku*) er et distrikt i provinsen Sør-Hamgyong i Nord-Korea.

Distriktet ligger lengst sør i Sør-Hamgyong og grenser til naboprovinsen Kangwon. Det ble etablert i desember 1990 etter en fradeling fra fylket Kowon.

Sudong er sentrum for en betydelig kullgruvevirksomhet etter at kullfeltet ble oppdaget i 1918. Distriktet er knyttet til landets jernbanenett via Pyongralinja.

## Administrativ inndeling
Byen er delt inn i seks dong (nabolag) og 14 ri (landsby).

## Referanser


## Eksterne lenker
*  Kart over Hamgyong-provinsene
*  Detaljert kart
*  North Korean Human Geography
Kumho

**Kumho** (*Kŭmho chigu*) er et område i provinsen Sør-Hamgyong i Nord-Korea.

Det ligger nær byen Sinpo og er Sør-Hamgyongs minste administrative enhet under regionnivået. På stedet er det planlagt en lettvannsreaktor som etter planen skulle bygges med internasjonal hjelp . Konstruksjonsarbeidet startet i 2004 men ble ikke fullført. De siste internasjonale arbeiderne ble trukket ut av prosjektet i januar 2006.

Kumho var en del av Sinpo fram til 1995 da området ble reorganisert som et spesialområde under direktestyre fra provinsnivå. Tilsammen sju *ri* og ett *arbeiderdistrikt* ble omfattet av reorganiseringen.

## Administrativ inndeling
Byen er delt inn i ett dong (nabolag) og åtte ri (landsby).

## Referanser


## Eksterne lenker
*  Nyhet vedrørende start på konstruksjonsarbeid i 1994
*  NKChosun sin rapport vedrørende spesialutdannelse av lokale ansatte og deres amarbeid med utlendingene
*  Kart over Hamgyong-provinsene
*  Detaljert kart
*  North Korean Human Geography
Dubrovnik-Neretva

**Dubrovnik-Neretva** *([[kroatisk]]: Dubrovačko-neretvanska županija)* er et fylke i Kroatia, beliggende ved Adriaterhavet. Det ligger helt syd i regionen Dalmatia, og grenser mot nabolandene Bosnia-Hercegovina i øst og Montenegro i sydøst. I nord grenser det til fylket Split-Dalmatia. Fylket strekker seg fra sørgrensen ved Dubrovnik nordøstover til munningen av Neretva, og består ellers av halvøya Pelješac, øyene Korčula, Mljet og Lastovo pluss en rekke mindre øyer. Ved Neum har Bosnia-Hercegovina en small landkorridor til havet, denne deler fastlandsdelen av fylket i to. Den største byen og fylkeshovedstad er Dubrovnik, og andre større byer er Metković og Ploče. 

## Demografi
Over 90 prosent av innbyggerne har kroatisk etnisitet. Ved folketellingen i 2001 ble følgende tilhørighet oppgitt.

## Byer og kommuner
Dubrovnik-Neretva er administrativ inndelt i 5 byer og 17 kommuner. Folketall fra 2001.
### Byer

### Kommuner

## Eksterne lenker
*
Vestre Ombofjorden

**Vestre Ombofjorden** (også kalt **Gapafjorden** eller **Gabafjorden**, historisk: *Garpefjorden*) er en fjordarm av Nedstrandsfjorden og Boknafjorden i Finnøy kommune i Ryfylke. Den ligger mellom Sjernarøyane i vest og øya Ombo i øst. Fjorden er 6 kilometer lang og har innløp i nord mellom Slåttholmen i vest og Selodden i øst. Gapaskjeret ligger midt i innløpet. I sør går fjorden ut i Finnøyfjorden, like vest for innløpet til Gardssundfjorden.

I vest grenser fjorden til Bjergøy og Nord-Hidle, de østligste av Sjernarøyane. På Bjergøy ligger bygda Nesheim ved fjorden. På Ombosiden er det bare mindre bebyggelse, men lengst sør ligger Eidssund, som har fergesamband til Nord-Talgje og Halsnøya. Fra Nesheim går det ferger sørover til Nord-Hidle og nordover til Nedstrand på andre siden av Nedstrandfjorden. 

## Referanser
Roland Mark Schoeman

**Roland Mark Schoeman** (født 3. juli 1980) er en sørafrikansk svømmer. Schoeman var lagmedlem på stafettlaget som tok gull for Sør-Afrika under Sommer-OL 2004.

Han har vært verdensrekordholder på 50 m butterfly, 50 m fri, 100 m fri, 100 m individuell medley og 4 × 100 meter fri. De fleste rekordene har vært satt på kortbane.

## Eksterne lenker
* 
*
VH1 Classic

**VH1 Classic Europe** er en TV-kanal. Det er den europeiske utgaven av VH1 Classic som har sin opprinnelse i USA. Den startet 1. desember 2005. Kanalen blir operert av MTV Networks Europe i Warszawa, som igjen er en del av det amerikanske mediekonsernet Viacom. VH1 Classic er søsterkanaler med blant annet VH1, MTV og Nickelodeon.

Kanalen viser musikkvideoer og konsertoptak fra 1950-tallet og frem til 1999. I senere tid har VH1 Classic fokusert mer på musikk fra 70-tallet, 80-tallet og 90-tallet. Musikken fra 50-tallet og 60-tallet blir spilt noe sjeldnere. I tillegg er kanalen reklamefri, noe som betyr at VH1 Classic Europa virkelig kan kalles en 24 timers musikkTV-kanal.

For å se kanalen i Norge må man ha digital-TV eller parabolantenne. Canal Digital sender den fra 18.00-06.00, mens Get viser den hele døgnet.

VH1 Classic EUR er den europeiske utgaven og sendes i følgende land: Østerrike, Bosnia-Hercegovina, Bulgaria, Tsjekkia, Danmark, Finland, Frankrike, Tyskland, Ungarn, Israel, Italia, Norge, Portugal, Romania, Russland, Slovakia og Sverige.

## Andre internasjonale kanaler
* VH1 Classic US – lansert 1. mai 2000.
* VH1 Classic UK var en kanal basert på samme format som den amerikanske utgaven, og var i drift fra 1. juli 1999 til 1. mars 2010, før den ble omprofilert til MTV Classic.
* VH1 Classic Brazil er den brasilianske versjonen av VH1 Classic og ble lansert i 2010,

## Se også
* VH1
* MTV
* ViacomCBS
Nord-Talgje

**Nord-Talgje** er en øy i Stavanger kommune i Rogaland fylke. I 2004 ble store deler av øyen erklært som et naturreservat av Miljøverndepartementet, Nord-Talgje naturreservat. Nord-Talgje er en av Sjernarøyane, og var frem til 1965 en del av Sjernarøy kommune. Ny fylkesvei og bru mellom øyene Nord-Talgje, Tjul og Kyrkjøy ble åpnet 12. mai 2010. 

Rundt 1500 var Nord-Talgje sete for en av Ryfylkes rikeste og mektigste storbondeslekter. Den første av ætten som kjennes på Nord Talgje er Tore Sæbjørnsson (ca. 1470-ca. 1563).

Det ble utvunnet marmor på Nord-Talgje fra 1900 til 1960. Marmorblokker herfra ble midt på 1890-tallet benyttet til minnestøtter på Haraldstårnet på Ullandhaug. Disse står i dag utenfor Ullandhaugtårnet.

En annen øy i Finnøy kommune heter Talgje. For å skille øyen fra Nord-Talgje blir øyen noen ganger kalt Sør-Talgje, siden den ligger sør for Nord-Talgje.  

## Referanser


## Eksterne lenker
* Om Nord-Talgje naturreservat '
Gardssundfjorden

**Gardssundfjorden** er en fjord i Finnøy og Hjelmeland kommune i Rogaland mellom øyene Ombo i nord og Randøy i sør. Fjorden strekker seg omtrent 10 kilometer fra Finnøyfjorden i vest til Hjelmelandsfjorden i øst, men hører til samme fjordsystem som går videre østover, Jøsenfjorden. Den totale lengden fra innløpet i vest til bunnen av Jøsenfjorden er 32 kilometer. Det vestlige innløpet ligger mellom Halsnes på Halsnøya i sør og Eidsneset på Ombo i nord, mens fjorden i øst ender mellom Øyeneset på Randøy og Skibaviga på Ombo.

## Referanser
Gadebusch

**Gadebusch** er en by med rundt  innbyggere i den tyske delstaten Mecklenburg-Vorpommern, 35 km sørøst for Lübeck og 26 km nordvest for Schwerin.

Byen er særlig kjent for to signalbygg: *Stadtkirche* («bykirken») fra 1220 som er ansett for å være den eldste teglkirken i Mecklenburg, og *Schloss* («slottet») fra 1580-1583 i nordisk renessansestil. Denne borgen erstattet en tidligere obotrittisk med murer helt fra 700-tallet. Tilliggende denne borgen var det en liten landsby, og denne befestningen hadde en strategisk beliggenhet både i landskapet og på veien mellom Lübeck og Schwerin.

Slaget ved Gadebusch fant sted like utenfor byen i 1712.

Byen var uskadet etter andre verdenskrig, det falt i løpet av krigen bare to bomber i byen, uten at de gjorde noen skade. 2. mai 1945 passerte British Army gjennom byen på vei til Lübeck, og det kom til noen små konfrontasjoner med noen lokale nasjonalsosialister.

## Bilder

Kirche in Gadebusch.JPG|*Stadtkirche* sett fra nord
Gadebuschcastle16.jpg|Del av *Schloss*


## Referanser


## Eksterne lenker
*
Gravskardhøgda

**Gravskardhøgda** er et fjell helt nord i Stor-Elvdal kommune i Innlandet. Det har en høyde på  meter over havet og ligger i fjellområdet Alvdal Vestfjell, rett øst for Rondane. Toppen er kommunens høyeste punkt.

## Fotnoter



## Referanser
Grindafjorden

**Grindafjorden** (også skrevet **Grindefjorden**) er en del av fjordsystemet Hervikfjorden/Skjoldafjorden i Tysvær og Vindafjord kommuner i Rogaland. Fjordsystemet er en fjordarm av Boknafjorden og Grindafjorden er den innerste av disse tre fjordene. Den har en lengde på omtrent 10 kilometer, men fra innløpet til Hervikfjorden og til bunnen av Grindefjorden er avstanden omtrent 38 kilometer. 

Fjorden har innløp vest for Nesøya i Skjoldafjorden ved Vestråklubben. Fjorden går først nesten rett sørover (Skjoldafjorden i øst går rett nordover). Om lag halvveis inn i fjorden, ved bygden Aukland, snur fjorden nordvestover og møter en rekke holmer og skjær. Her deler fjorden seg i to viker. Den nordlige viken heter Vågsbotn og ligger ved bygden Våg. Den andre viken blir regnet som selve Grindafjorden og går inn til bygden Grinde, der det ligger en stor campingplass. Grinde ligger like nord for tettstedet Aksdal. 

Riksveg 515 går langs den sørlige delen av fjorden og krysser Skjoldafjorden lenger øst ved Skjoldastraumen. Langs vestsiden av fjorden går E39.

## Referanser
Henry T. Weinstein

**Henry T. Weinstein** (født 12. juli 1924, død 17. september 2000) var en amerikansk teater- og filmprodusent.

## Biografi
Henry T. Weinstein ble født i Brooklyn i New York. Han utdannet seg ved City College og tok en mastergrad i drama på Carnegie Institute of Technology.

Etter å ha jobbet som teater- og TV-produsent fikk han jobben som produsent for Marilyn Monroes siste film, *[[Something's Got to Give]]*, i 1962. Weinstein utviklet et vennskap til Monroe, men innspillingen av filmen var preget av store forsinkelser grunnet hennes stadige sykefravær. Hun fikk til slutt sparken, men fikk jobben tilbake da motspiller Dean Martin nektet å spille inn filmen med noen andre enn henne. Filmen ble likevel aldri fullført grunnet Monroes død kort tid etter. Weinstein uttalte seg om den problemfylte innspillingen i dokumentaren *Marilyn Monroe: The Final Days*, som ble vist på TV i 2001.

I 1962 produserte Weinstein også *[[Tender is the night]]*, med Jennifer Jones og Jason Robards i hovedrollene. I 1965 produserte han *[[I morgen blir alt bedre]]*, basert på en roman av Betty Smith.

Han var visepresident for produksjonsavdelingen til American Film Theatre, som produserte en rekke filmversjoner av teaterstykker mellom 1970 og 1975. Blant filmene var *[[A Delicate Balance]],* med Katharine Hepburn, Paul Scofield og Joseph Cotten i hovedrollene, og *[[Tre søstre]]*, med Laurence Olivier, Alan Bates og Joan Plowright i hovedrollene.

I 1985 var Weinstein sjefsprodusent for *[[Runaway Train]]*, som ble nominert til tre Oscar.

Weinstein pensjonerte seg på midten av 1990-tallet. Han døde 17. september 2000 i Boca Raton i Florida, etter lang tids sykdom.

## Referanser


## Eksterne lenker
*
Hervikfjorden

**Hervikfjorden** er en sidefjord av Boknafjorden i Tysvær kommune. Fjorden endrer navn på vei innover til Skjoldafjorden og Grindafjorden, og disse fjordstykkene ligger langs grensen til Vindafjord kommune. Fra innløpet til Hervikfjorden til bunnen av Grindafjorden har den en total lengde på 38 kilometer. Fjorden har innløp mellom Stong i øst og Nautøya i vest. Nautøya ligger like øst for Bokn og sørøst for Kårstø. 

Litt nord for innløpet ligger Spissøyna midt i fjorden. Her ligger bygden Hervik på vestsiden og på østsiden går Espevik inn til bygden Espevik. Her ligger og Espevikholmene og bygdene Ringstveit og Bornevik. Nord for Spissøya ligger den store Borgøy med en lengde på 4 kilometer og en bredde på omtrent 2 kilometer på det bredeste. Nord for Borgøy ligger grendene Hundsnes og Slogvik på vestsiden og her skifter fjorden navn til Skjoldafjorden.

## Referanser
Split-Dalmatia

**Split-Dalmatia** *([[kroatisk]]: Splitsko-dalmatinska županija)* er et fylke i Kroatia, beliggende ved Adriaterhavet. Det ligger sentralt i regionen Dalmatia, og grenser mot nabolandet Bosnia-Hercegovina i øst. I nord grenser det til fylket Šibenik-Knin, og i syd til Dubrovnik-Neretva fylke. Den største byen og fylkeshovedstad er Split, andre større byer er Kaštela, Sinj, Solin, Omiš, Makarska og Trogir.

Split-Dalmatia er geografisk delt i tre landskap: det høytliggende innlandet (*Dalmatinska zagora*),  den tett befolkede smale kyststripen og øyene utenfor. De største øyene er Brač, Hvar og Vis.

Den viktigste næringsveien er turisme.

## Demografi
Ved folketellingen i 2001 oppga over 95% kroatisk etnisk tilhørighet.

## Byer og kommuner
Split-Dalmatia er inndelt i 16 byer og 39 kommuner. Folketall fra 2001.
### Byer

### Kommuner